ΓΡΑΠΤΗ ΕΡΩΤΗΣΗ E-1194/02

υποβολή: Erik Meijer (GUE/NGL) προς την Επιτροπή

(26 Απριλίου 2002)

Θέμα: Επιπτώσεις της εισαγωγής του ευρώ: η μη μετατροπή εθνικών νομισμάτων και χαρτονομισμάτων που δεν ισχύουν πλέον

1. Γνωρίζει η Επιτροπή ότι σε διάφορα κράτη μέλη που ανήκουν στη ζώνη ευρώ — όπως έγινε γνωστό στις ειδήσεις — τα εθνικά νομίσματα και χαρτονομίσματα τα οποία τελικά έπρεπε να μετατραπούν μέχρι τις 28 Φεβρουαρίου 2002 δεν έχουν, σε μεγάλο ποσοστό, μετατραπεί σε ευρώ, επίσημο νόμισμα από 1ης Ιανουαρίου 2002·

2. Καταλήγει και η Επιτροπή στο συμπέρασμα ότι, στην προκειμένη περίπτωση, δεν πρόκειται μόνο για απολεσθέντα ή για νομίσματα και χαρτονομίσματα τα οποία διατηρούνται ενδεχομένως για συλλογές, δεδομένου ότι ο συνολικός αριθμός των μη συγκεντρωθέντων παλαιών εθνικών νομισμάτων είναι πολύψηλότερος από εκείνον που λογικά αναμενόταν·

3. Ποιες είναι οι διαφορές στην συμπεριφορά μετατροπής μεταξύ του κοινού των 12 ενδιαφερομένων κρατών μελών· Μπορεί η Επιτροπή να αναφέρει ανά κράτος μέλος σε τι ποσά, και σε τι ποσοστό ανέρχονται τα νομίσματα που ίσχυαν μέχρι 31 Δεκεμβρίου 2001 νομίσματα και δεν έχουν παραδοθεί από όλα τα ενδιαφερόμενα κράτη στη συγκεκριμένη ημερομηνία που οριζόταν μεταξύ 1ης Μαρτίου 2002 και 1ης Μαΐου 2002· Μπορεί επίσης να αναφέρει τα ίδια στοιχεία όσον αφορά τα χαρτονομίσματα·

4. Οφείλεται άραγε η μη μετατροπή σε έλλειψη εμπιστοσύνης στο ευρώ το οποίο, έναντι του δολαρίου, έχει χάσει εντός τριετίας ένα τέταρτο της αξίας του και/ή στην προσδοκία. επαναφοράς των παλαιών νομισμάτων, τα οποία μάλλον θα διέθεταν μεγαλύτερη αγοραστική δύναμη έναντι του δολαρίου, εάν είχαν εξακολουθήσει να ισχύουν·

5. Ποιά μέτρα θα ληφθούν προκειμένου να εντοπισθούν οι αιτίες της μη παραδόσεως· Μπορεί η Επιτροπή να παρουσιάσει, εντός έτους, τις αιτίες σε έκθεση της προς το Ευρωπαϊκό Κοινοβούλιο·

6. Με ποιόν τρόπο κρίνει η Επιτροπή ότι μπορούν να αποζημιωθούν οι κάτοικοι των ενδιαφερόμενων κρατών μελών για την απώλεια πουπέστησαν σε αγοραστική δύναμη λόγω της μειώσεως εν μέρει του χρηματικού αποθέματος·

Απάντηση του κ. Solbes Mira εξ ονόματος της Επιτροπής

(13 Ιουνίου 2002)

1.-2. Είναι φυσικό τμήμα των χαρτονομισμάτων και κερμάτων να μην επιστρέφονται κατά την αλλαγή του νομίσματος (ορισμένα έχουν απωλεσθεί, άλλα τα κρατούν τουρίστες στο εξωτερικό ή τα κρατούν οι πολίτες ως ενθύμιο. Η Επιτροπή κρίνει ότι είναι πολύ νωρίς για να αποφανθούμε για το ενδεχομένωςψηλό ποσό χαρτονομισμάτων και κερμάτων που οι πολίτες μπορεί ακόμα να φέρουν στην τράπεζα στα περισσότερα από τα κράτη μέλη και κατά τη διάρκεια ετών, ή και για απεριόριστο ίσως χρόνο, στην κεντρική τράπεζα ή και στο θησαυροφυλάκιο.

3. Στις 3 Μαΐου 2002, περίπου το 93 % των εθνικών χαρτονομισμάτων (κατ' αξία) επεστράφησαν στις κεντρικές τράπεζες και καταχωρίσθηκαν. Το ποσοστό επιστροφής κυμαίνεται μέχρι στιγμής μεταξύ 86,9 % (Λουξεμβούργο) και 95,8 % (Ελλάδα). Λόγω των καθυστερήσεων καταμέτρησης των κερμάτων, δεν είναι ακόμα διαθέσιμα αξιόπιστα πρόσφατα στοιχεία σχετικά με το ποσό των κερμάτων αυτών.

4.-5. Η μη επιστροφή τμήματος παλαιών εθνικών νομισμάτων οφείλεται στους προαναφερθέντες στο σημείο 1 λόγους και δεν σημαίνει σε καμία περίπτωση αμφιβολίες σχετικά με το νέο νόμισμα, το οποίο οι πολίτες έσπευσαν μαζικά να προμηθευτούν, ήδη από τις πρώτες ώρες της 1ης Ιανουαρίου 2002.

6. Δεν χρειάζεται καμία αποζημίωση, οι πολίτες διατηρούν τη δυνατότητα να ανταλλάξουν χωρίς έξοδα τα παλαιά εθνικά χαρτονομίσματα και κέρματα που ενδεχομένως βρίσκονται ακόμα στην κατοχή τους, για πολύ μακρό ίσως απεριόριστο χρονικό διάστημα, στις αρχές που έχουν οριστεί για το σκοπό αυτό.